Rozchodník prudký

Rozchodník prudký (Sedum acre) je rastlina z čeľade tučnolistovité (Crassulaceae).

Rozchodník prudký je trvácna bylina, na  báze rozkonárená a čiastočne plazivou stonkou, vysokou . Listy sú mäsité, striedavé, vajcovité, bez stopky a s pálivou chuťou. Kvety sú žlté, zložené  do kolíka. Kvet má päťpočetný kalich, päťpočetnú korunu a desať tyčiniek. Plod je zložený z piatich zárodočných listov, z ktorých každý má niekoľko semien.

Rozchodník rastie najmä na vápenitých a kamenistých pôdach, na medziach, ale aj v horských oblastiach.

Priaznivé účinky
Rozchodník prudký má priaznivé účinky pri kyselínách, žalúdočných vredoch, bolestiach stredného a vonkajšieho ucha (šťava z čerstvých rastlín), tonizuje (posilňuje) hladké svalstvo tráviaceho ústrojenstva a maternice, znižuje krvný tlak, aktivizuje centrum dýchania a zosilňuje diastolické sťahy srdca. Účinkuje upokojujúco pri zapalených hemoroidoch, svrbeniach v okolí konečníka, pri aftách a niektorých kožných ochoreniach.

Je jedovatý, silnejšie dávky spôsobujú zvracanie a celkovú nevoľnosť. Jeho čerstvá šťava trvalo poškodzuje zrak.

Galéria

Zber a sušenie
Nadzemnú časť rastliny zbierame v čase kvitnutia (júl). Suší sa v tieni alebo sušiarni pri teplote do 40 °C. Vysušená vňať je zelená, horká, nevonia a nezapácha. Uskladňuje sa na tienistom, vzdušnom a suchom mieste. Môže mať vlhkosť do 12 %.

Referencie

Zdroj 

 S. Pavlovová – Prírodná lekáreň

Iné projekty

Tučnolistovité
Liečivé rastliny
Skalničky
Flóra na Slovensku